laion/Wikipedia-Exotic huggingface dataset:
שמעון הפקולי

שמעון הפָּקוֹלי היה תנא מהדור השני של התנאים. מפורסם בכך שסידר לפני רבן גמליאל דיבנה את תפילת שמונה עשרה. לפי דברי רש"י, הכינוי "הפקולי" נבע מכך שהתפרנס ממכירת צמר גפן. אחרים כתבו שהכינוי "הפקולי" מכוון למי שמעבד פשתן. הרמב"ם בפירושו למסכת אבות מביא את שמעון הפקולי במנותו חכמים שהתפרנסו ממלאכה ולא מלימוד התורה שלהם. לפי דעות אחרות, נקרא על שם מוצאו - הכפר פיקולה (או פיכולה) הסמוך לירושלים, או העיר פקולי, המזוהה היום עם העיר עפולה. ערך מורחב – שמונה עשרה הגמרא במסכת ברכות מביאה ברייתא: "שמעון הפקולי הסדיר י"ח ברכות לפני רבן גמליאל על הסדר ביבנה" על מהות אותה מלאכת הסדרה הובאו דעות שונות במפרשים. ספר החינוך כתב: "וכל נוסח התפילות עזרא ובית דינו תקנום. ... והם זכרונם לברכה, סדרום כסדר שהן סדורות היום בפי כל ישראל; השלש ראשונות בשבח השם יתברך והאמצעיות בבקשת צרכים, ואחרונות בהודאת האל על כל הטובה שעושה עמנו ברוך הוא, ואחר כך לזמן רב, נשכח כוון סידורם, ושמעון הפקולי ידע אותם והסדירם על הסדר המכון, כמו שסגרום עזרא ובית דינו" אחרים כתבו ששמעון הפקולי כתב את נוסח הברכות. עם זאת, גם הם מודים ששמעון הפקולי לא כתב את ברכת המינים שנתקנה על ידי שמואל הקטן. תפילת שמונה עשרה על פי המסורת היהודית התחברה ברכה אחר ברכה לאורך זמן החל מזמן אברהם אבינו ועד תקופת אנשי כנסת הגדולה לאחר זמן חלו שיבושים בסדר או בתוכן הברכות ולכן הוצרך שמעון הפקולי לסדרם כיאות. רבי שלמה יצחקי בברכות דף כח עמוד ב, וכן במגילה דף יז עמוד ב Paul Rieger, Versuch einer Technologie und Terminologie der Handwerke in der Misnah, p. 9 note 20; Krauss, Lehnworter, p. 433 (Low's remark); Elbogen, Jewish Liturgy, ed. Scheindlin, p. 202 and footnote 19. מאיר איילי, "ההתייחסות הערכית למלאכה בספרות חז"ל", מחקרי ירושלים במחשבת ישראל 1(ד), 1982, עמ' 51, הערה 241 (המאמר זמין לצפייה במאגר JSTOR לאחר הרשמה) יצחק גולדהאר, אדמת קודש, ירושלים תרע"ג, עמ' 226, באתר היברובוקס:"ובעברנו בעמק יזרעאל במסילת הברזל ההולכת מעיר חיפה לבית שאן נעבור על פני העיר פקולי היא עירו של שמעון הפקולי שהסדיר י"ח ברכות לפני ר"ג (רבן גמליאל). שם העיר הזאת לא נשתנה, הערבים קורין לה אל-אפולי". תלמוד בבלי, מסכת ברכות, דף כ"ח, עמוד ב' ספר החינוך, תלג אנציקלופדיה יהודית - דעת ערך שמונה עשרה בשם הספר תניא תלמוד בבלי, מסכת מגילה, דף י"ח, עמוד א' שכחום וחזר וסדרם ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
אילן ביטון

אילן ביטון (נולד ב-26 באוגוסט 1957) הוא תת-אלוף במילואים בצה"ל, שירת כראש כוחות הנ"מ בחיל האוויר. ביטון התגייס לצה"ל ב-1975 ושירת במערך המתנייע של כוחות הנ"מ. ב-1991 מונה למפקד יטנ"מ 138 (יחידת טילי נ"מ הוק ופטריוט), ב-1993 מונה למפקד קורס קצינים בבית הספר לנ"מ וב-1995 לראש ענף תורה והדרכה במפקדת כוחות הנ"מ. בתפקידיו הבאים שירת כמפקד כוחות הנ"מ במרכז בשנים 1998–2001 ומפקד כוחות הנ"מ בצפון בשנים 2001–2002. באוגוסט 2003 קודם לדרגת תת-אלוף ומונה למפקד כוחות הנ"מ, כיהן בתפקיד עד ספטמבר 2006, כולל בתקופת מלחמת לבנון השנייה. לאחר שחרורו, מונה ב-2007 למנהל מפעל טכנולוגיות בחטיבת מערכות, טילים וחלל של התעשייה האווירית לישראל. בשנת 2015, שימש כראש משלחת התעשייה האווירית בהודו עד נובמבר 2017. בדצמבר 2017 יסד כמייסד שותף את חברת ההזנק Smart Colorist LTD ומונה בה למנכ"ל. ביטון בעל תואר ראשון בהצטיינות בהנדסה אווירונאוטית מהטכניון, בוגר המכללה לביטחון לאומי ובעל תואר שני בהצטיינות במדעי המדינה מאוניברסיטת חיפה, ובעל תואר שני במנהל עסקים בהצטיינות מאוניברסיטת תל אביב. מתגורר ברמת גן, אב לשלושה. ביוני 2018 הודיע ביטון על התמודדותו לראשות העיר רמת גן מטעם הליכוד. אתר הבחירות של אילן ביטון לראשות עיריית רמת גן תא"ל (במיל.) אילן ביטון באתר עמותת עיט חילופי מפקד כוחות הנ"מ, באתר חיל האוויר הישראלי עמיר רגב ורוני ווינקלר, ‏מפקד כוחות הנ"מ, תא"ל אילן ביטון: "הנ"מ יכול להתמודד עם טילי הקאסם", באתר חיל האוויר הישראלי תא"ל אילן ביטון, הפתרון היצירתי לטרור העפיפונים, באתר ynet, 8 במאי 2018 אילן ביטון מונה למנהל מפעל טכנולוגיות בחטיבת מערכות, טילים וחלל בתעשייה האווירית, אתר תע"א, 11 במרץ 2007 אתר רמת גן גבעתיים, יש מועמד: תת-אלוף במילואים אילן ביטון ירוץ לראשות העירייה מטעם הליכוד, 11 ביוני 2018, באתר רמת גן גבעתיים ניוז
בצק רבוך

במגדנאות, בצק רָבוּךְ (מלשון "רביכה", נקרא גם "בצק מבושל" או "בצק קדירה"[דרוש מקור].) הוא בצק המשמש בעיקר במגדנאות להכנת מנות באמצעות זילוף, ולאחר מכן באפייה או בטיגון עמוק. בשלב הראשון מורתחת תערובת של מים, שומן (לרוב חמאה), סוכר ומלח בישול. לאחר הרתיחה, מתווסף קמח לתערובת החמה, וזו מעורבבת תוך הוספה בהדרגה של ביצים, עד שמתקבל מרקם דביק וסמיך. הבצק שמתקבל מזולף לצורה רצויה, ונאפה או מטוגן. אפיית מוצרי בצק רבוך מתבצעת בשני שלבים: אפייה ב-220 מעלות צלזיוס עד לקבלת הנפח הרצוי של המוצר והתחלה של הזהבה. פתיחת מצערת התנור, או בשימוש ביתי פתיחה של דלת התנור בעזרת כף עץ לקבלת מעין צוהר, עד לתום האפייה. לפני טיפול כלשהו במוצר (למשל מילוי בקרם) הוא מיובש כשעתיים בטמפרטורת החדר. מוצרי בצק רבוך נשמרים במקפיא ולא במקרר, בגלל בעיה של רטיבות. פחזניות - מוצר עגול עם מלית. פריז-ברסט - קינוח ממולא בצורת כעך. אקלר - קינוח ממולא מוארך. סנט אונורה - עוגה המשלבת בצק רבוך עם בצק עלים. תפוח אדמה - פחזנית מצופה מרציפן ממטבח הדני קרוקמבוש - עוגה הבנויה ממגדל פחזניות. צ'ורוס - קינוח בטיגון עמוק, מאפיין מטבחים במדינות לטיניות ובפיליפינים. בֶּנְיֶיה - טיגון בשמן עמוק ממטבח הקריאולי גוז'ר - בצק רבוך ממולא גבינה, בדרך כלל מאכל מלוח.
ריקי למברט

ריקי למברט (באנגלית: Rickie Lambert; נולד ב-16 בפברואר 1982) הוא כדורגלן עבר אנגלי המשחק בעמדת חלוץ. למברט התחיל לשחק כדורגל בקבוצת הנוער של ליברפול, כשהיה בן 10, אך שוחרר ממנה בגיל 15. את קריירת הבוגרים החל בבלקפול, שם פתח במשחקו הראשון ב-7 באוגוסט 1999 כאשר היה בן 17, אך לא שיחק הרבה בקבוצה ושוחרר בשנת 2000. למברט היה שחקן חופשי 4 חודשים, ואף נאלץ לעבוד במפעל למשקאות קלים על מנת להשלים הכנסה, עד שחתם בקבוצת הליגה השלישית, מקלספילד טאון במרץ 2001. בעונת 2001-2002 למברט נהפך לשחקן חשוב בסגל מקלספילד טאון כאשר שיחק 40 פעמים. ב-2002 למברט הועבר לסקוטפורט קאנטרי, כאשר זו שילמה למקלספילד טאון 300,000 ליש"ט. בעונתו הראשונה בסקוטפורט שיחק 32 משחקים, אך כבש רק שני שערים. עונה לאחר מכן למברט נתן את אחת מעונותיו הטובות בקריירה, כאשר שיחק 40 פעמים וכבש 12 שערים, כולל שער נגד קבוצתו לשעבר, בלקפול. בפברואר 2005 עזב את סקוטפורט לטובת רוצ'דייל, תמורת תשלום שלא פורסם. שערו הראשון של למברט היה רק 9 ימים לאחר העברתו. בעונת 2005-2006 שיחק בכל 46 משחקיה של רוצ'דייל וכבש 22 שערים. בעונת 2006-2007, עבר למברט תמורת 200,000 ליש"ט לבריסטול רוברס. למרות השתלבותו המהירה בקבוצה, את שערו הראשון הבקיע רק בנובמבר, כאשר בריסטול רוברס ניצחה 2-0 את בארנט. בעונת 2007-2008 שיחק בכל משחקיה של בריסטול רוברס והבקיע במדיה 19 שערים, והיה למלך הערים של הקבוצה באותה העונה. בעונה שלאחר מכן היה למברט אחד השחקנים הטובים בליגה וסיים את העונה עם תואר מלך שערי הליגה כאשר כבש 29 שערים. ב-10 באוגוסט 2009, למברט עבר לסאות'המפטון תמורת מיליון ליש"ט. באותה העונה למברט היה מלך השערים של סאות'המפטון עם 36 שערים בכל המסגרות. ב-12 בפברואר 2011, כבש את שערו ה-50 במדי סאות'המפטון. בעונת 2010-2011 היה מלך השערים של סאות'המפטון עם 21 שערים. ביולי 2011 חתם על חוזה ל-3 עונות נוספות, עד 2014. למברט היה שותף לעלייתה המחודשת של סאות'המפטון לפרמייר ליג בעונת 2011-2012. ב-2013 האריך שוב את חוזהו בסאות'המפטון, הפעם עד 2016. ב-2012-2013 היה מלך השערים של סאות'המפטון פעם שלישית, הפעם עם 15 שערים. ב-2 ביוני 2014 חתם במועדון נעוריו ליברפול תמורת 4 מיליון אירו. ב-31 ביולי 2015 חתם לשנתיים בווסט ברומיץ' אלביון תמורת 3 מיליון אירו. ב-31 באוגוסט 2016 חתם למברט לשנתיים בקארדיף סיטי בהעברה חופשית. ב-2 באוקטובר 2017 הודיע על פרישה מכדורגל. למברט נשוי לאיימי. לזוג שלושה ילדים. בתם השלישית, נולדה ב-8 באוגוסט 2013, היום בו זומן לסגל נבחרת אנגליה בפעם הראשונה. מדיה וקבצים בנושא ריקי למברט בוויקישיתוף ריקי למברט, באתר Transfermarkt ריקי למברט, באתר Soccerway ריקי למברט, באתר BDFutbol ריקי למברט, באתר WorldFootball.net ריקי למברט, באתר National Football Teams ריקי למברט, באתר FootballDatabase.eu
ויטלי פרידזון

ויטלי פרידזון (ברוסית: Виталий Валерьевич Фридзон; נולד ב-14 באוקטובר 1985 בקלינטסי, מחוז בריאנסק, רוסיה) הוא כדורסלן רוסי, המשחק בזניט סנקט פטרבורג ובנבחרת רוסיה. גובהו 1.95 מטרים. משחק בעיקר בעמדת הקלע, אך יכול לשחק גם בעמדת הרכז. פרידזון התחיל את הקריירה המקצועית שלו בשנת 2001 עם הקבוצה הרוסית קרסניה קריליה סמרה, ושיחק שם עד סוף עונת 2003-04. בעונת 2004-05 עבר פרידזון לחימקי מוסקבה. עם חימקי, הוא זכה בגביע הרוסי בשנת 2007 ובאליפות הליגה המאוחדת של VTB בשנת 2011, באותה שנה הוא גם נבחר ל-MVP של הליגה. שנה לאחר מכן בעונת 2011/2012, הוא זכה עם חימקי ביורוקאפ, מה שהרוויח לו ולקבוצתו מקום בעונת 2012/2013 של היורוליג לאחר שנת היעדרות מהמפעל. בעונת 2012-13 הוא סיפק את ממוצע השיא שלו עם 11.4 נקודות ו-2.2 ריבאונדים למשחק ב-24 משחקי היורוליג שבהם השתתף. למרות היכולת שלו, קבוצתו לא זכתה באף תואר בעונה זו. ב-13 ביוני 2013, פרידזון חתם על חוזה לשנתיים עם אופציה לעונה שלישית בקבוצת הפאר הרוסית צסק"א מוסקבה. בעונת היורוליג הראשונה שלו בצסק"א, הוא סיפק ממוצע של 7.5 נקודות, 1.5 ריבאונדים ו-1.1 אסיסטים למשחק ב-31 משחקים שבהם השתתף. בעונת 2014-15, צסק"א הצליחה להגיע לשלב הפיינל פור ביורוליג בעונה הרביעית ברציפות, לאחר שהדיחה את פנאתינייקוס פעם שנייה ברציפות בשלב רבע הגמר לאחר ניצחון של 3-1. עם זאת, במשחק חצי הגמר מול אולימפיאקוס היא הפסידה למרות היותה פייבוריטית מוחלטת לניצחון על פי התקשורת. בסופו של דבר צסק"א סיימה את העונה במקום השלישי לאחר ניצחון על פנרבחצ'ה. פרידזון סיים את עונה זו עם ממוצע דומה לעונתו הקודמת עם 7.8 נקודות, 2.3 ריבאונדים ו-1.4 אסיסטים למשחק ב-23 המשחקים ששיחק ביורוליג. פרידזון סיים את עונה זו בצסק"א עם זכייה באליפות הליגה המאוחדת של VTB לאחר שניצח את חימקי מוסקבה 3-0 בסדרת הגמר. בעונת 2015-16, פרידזון זכה לראשונה ביורוליג עם צסק"א לאחר ניצחון בגמר על פנרבחצ'ה. ב-16 ביוני 2016, הוא חתם עם חוזה מחודש עם הקבוצה לשנתיים נוספות עם אופציה לעונה שלישית. ב-25 ביולי 2018, פרידזון עבר ללוקומוטיב קובאן וחתם על חוזה לשנתיים. ב-18 ביולי 2020, פרידזון עבר לזניט לחוזה של שנה אחת. ויטלי פרידזון משחק גם בנבחרת רוסיה בכדורסל, איתה זכה בשני מדליות ארד. אחת באליפות אירופה בכדורסל 2011 והשנייה באולימפיאדת לונדון 2012. מדיה וקבצים בנושא ויטלי פרידזון בוויקישיתוף ויטלי פרידזון, ברשת החברתית אינסטגרם פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר היורוליג פרופיל השחקן באתר היורוליג פרופיל השחקן באתר היורובאסקט "Vitaly Fridzon added to CSKA roster". cskabasket.com. אורכב מ-המקור ב-2014-07-30. נבדק ב-26 ביולי 2014. {{cite web}}: (עזרה) "CSKA Moscow routs Panathinaikos to claim Final Four berth". euroleague.net. 22 באפריל 2015. נבדק ב-18 במאי 2015. {{cite news}}: (עזרה) "Spanoulis comes through again as Olympiacos stuns CSKA". euroleague.net. 15 במאי 2015. נבדק ב-18 במאי 2015. {{cite news}}: (עזרה) "CSKA Moscow beats Fenerbahce in third-place game". eurolague.net. 17 במאי 2015. נבדק ב-18 במאי 2015. {{cite news}}: (עזרה) "CSKA wins championship!". vtb-league.com. 8 ביוני 2015. אורכב מ-המקור ב-10 ביוני 2015. נבדק ב-10 ביוני 2015. {{cite news}}: (עזרה) "Vitaly Fridzon to continue with CSKA". cskabasket.com. 16 ביוני 2016. אורכב מ-המקור ב-2016-08-06. נבדק ב-17 ביוני 2016. {{cite news}}: (עזרה)
צ'רניאחובסק

צ'רניאחובסק (ברוסית: Черняховск, עד שנת 1946 נקראה בשמה הגרמני "אינסטרבורג" Insterburg ‏האזנה‏Ⓘ‏, בליטאית: Įsrutis, בפולנית: Wystruć) היא עיר במרכז המובלעת הרוסית קלינינגרד, ומשמשת כמרכז המנהלי של ראיון צ'רניאחובסקי. העיר שוכנת בנקודה בה נפגשים הנהרות אינסטרוץ' (Инструч) ואנגראפה (Анграпа), ויוצרות את נהר פרגוליה. בשנת 1336, במסגרת מסע הצלב הפרוסי, הקימו אנשי המסדר הטבטוני מבצר, במקום בו מצוי העיר. בשנת 1376, במסגרת מסעי הצלב הצפוניים, נחרב המקום. ב-10 באוקטובר 1583 הוענקו לאינסטרבורג זכויות עיר. עם הקמת ממלכת פרוסיה בשנת 1701, נכללה בה אינסטרבורג. העיר הייתה במאה ה-19 תחת שלטון פרוסי. בשנת 1905 נמנו בעיר כ-20,000 תושבים. בתחילת מלחמת העולם הראשונה נכבשה העיר בידי הרוסים. באפריל 1943 הפציצו מטוסים רוסים את העיר ובדיווחים נטען שהעיר הייתה ל, גיהנם של אש". ביולי 1944, בעקבות כיבוש גרודנו, הוחל בפינוי נשים וילדים מאיסטרבורג ומכלל רפוסיה המזרחית. בסוף יולי דיווח רדיו גרמניה שהאזרחים בעיר צוידו בנשק ונשלחו לסייע בחזית נגד הפלישה הרוסית. לקראת סוף אוקטובר הוחל על ידי הצבא האדם בתנועת מלקחיים לכיבוש העיר וב-22 בינואר 1945 נכבשה העיר בידי הצבא האדום. ב-1946 הוחלף שמה לצ'רניאחובסק על שם הגנרל הסובייטי איוואן צ'רניאחובסקי שנהרג בקרבות במזרח פרוסיה בפברואר 1945. בשנת 1905 נמנו בעיר 367 יהודים. הקהילה היהודית ב"אינסטרבורג" השתייכה לאיגוד הקהילות של מזרח פרוסיה. בשנת 1938 הייתה הקהילה בין הנפגעות של פוגרומי ליל הבדולח, בהם נחרב בית הכנסת אינסטרבורג. רבי מקס בארמן היה רב באינסטרבורג. לצ'רניאחובסק חמש ערים תאומות: פולין ברזג דולני (אנ'), פולין פולין גרודז'ונדז, פולין פולין ונגוז'בו (אנ'), פולין ליטא מריאמפולה, ליטא גרמניה קירכהימבולאנדן (אנ'), ריינלנד-פפאלץ, גרמניה מדיה וקבצים בנושא צ'רניאחובסק בוויקישיתוף אתר האינטרנט הרשמי של צ'רניאחובסק (ברוסית) הרוסים בפרוסיה, כיבוש אינסטרבורג, הצפירה, 24 באוגוסט 1914 תלגרמי רויטר, מוריה, 26 באוגוסט 1914 200 מפציצים רוסים מעל פרוסיה, הארץ, 25 באפריל 1943 נכבשה גרודנו הרוסים עומדיס הכן לפלוש ישר לגרמניה, הַבֹּקֶר, 17 ביולי 1944 קובנה שוחררה, עולים על קניגסברג, הצופה, 2 באוגוסט 1944 הסתערות מלקחיים לכיבוש אינסטרבורג, דבר, 23 באוקטובר 1944 רעם תותחי הסובייטים נשמע בברסלאו, הצופה, 23 בינואר 1945 ערך זה הוא קצרמר בנושא יישובים ברוסיה. אתם מוזמנים לתרום לוויקיפדיה ולהרחיב אותו.
אנזו

בזן בודהיזם, אנסו (円相, "מעגל") הוא מעגל המצויר בכתב יד במשיחת מכחול 'חסרת עכבות'. "מעגל הזן", בשמו השני מבטא רגע בו הנפש חופשייה לתת לגוף ליצור. סמל האנסו מסמל הארה טהורה, כוח, אלגנטיות, את היקום ו'מו' (ריקות). ציור אנזו הוא תרגול משמעתי של אמני טכניקת ציור הדיו "סומי-אי" (墨絵). הכלים והשיטה של ציור האנסו זהים לאלה המשמשים לקליגרפיה יפנית מסורתית - מכחול (筆) ונייר "וואשי" . סימן האנזו מצויר לרוב במשיחת מכחול יחידה, כשהציור נעשה לפי כללי הקליגרפיה היפנית (סושו 草書) משיחת המכחול נעשית באִבְחָה אחת. ברגע שהאנזו צויר, אין לשנות אותו. צורת משיחת האנסו מעידה על אופי היוצר שלו ועל ההֶקשר של היצירה בתקופה קצרה ורציפה של זמן. ציור אנסו היא מטלה רוחנית שניתן לבצע אפילו פעם ביום. מדיה וקבצים בנושא אנזו בוויקישיתוף
טרזה ברנדל

טרזה ברנדל (בגרמנית: Therese Brandl;‏ 1 בפברואר 1902 – 28 בינואר 1948) הייתה שומרת במחנות הריכוז של הנאצים. במרץ 1942 הייתה ברנדל אחת מקומץ של נשות אס אס שהוצבו במחנה אושוויץ I. תפקידה במחנה היה להשגיח על האסירות בביתני המיון וניתנה לה דרגת אס אס "רפורט-אאופזהרין" (דרגת האס אס הנמוכה ביותר שניתנה לנשים על מנת שיוכלו לפקח על האסירות במחנות). באוקטובר 1942 היא הועברה לאזור אחר במחנה, אושוויץ-בירקנאו, שהיה "מפעל המוות" של אושוויץ. היא הורשעה בפשעים נגד האנושות לאחר המלחמה במשפט אושוויץ הראשון והוצאה להורג. היא נולדה בעיירה קטנה במחוז בוואריה. החלה לשרת במחנה ראוונסבריק במרץ 1940 תחת פיקודה של אשת האס אס "אובר-אאופזהרין" (בגרמנית: שומרת בכירה) מריה מנדל. במהרה עלתה בסולם הדרגות. במחנה היה תפקידה לספור את הנשים במסדרי הבוקר ולחלק עונשים. גם במחנה אושוויץ עלתה בזריזות בדרגות והייתה ל-"ארסט-אאופזהרין" (שומרת ראשונה) יחד עם אירמה גרזה ומרגוט דרקסלר. בקיץ 1943 זכתה למדליה מהרייך השלישי בגין "התנהלותה הטובה" במחנות. בנובמבר 1944, עם התקדמות הצבא האדום לעבר גרמניה, היא נשלחה ליער מוהלדורף שם ניצב תת-מחנה של דכאו, ביחד עם מריה מנדל, והיא הורדה בדרגה ל"אאופזהרין" (שומרת זוטרה). לא נמצאו הרבה דו"חות על פעילותה במוהלדורף. לבסוף היא נמלטה מתת-המחנה מוהלדורף ב-27 באפריל 1945, שבועות ספורים לפני הגעתם של חיילי צבא ארצות הברית לאזור. ב-29 באוגוסט 1945 עצר אותה הצבא האמריקאי בהרי בוואריה ושלח אותה למחנה מעצר לצורך חקירה. בנובמבר 1947 היא נשפטה על ידי רשויות פולין יחד עם מריה מנדל, הילדגרד לכרט ואליס אורלובסקי במשפט אושוויץ הראשון, שנערך בקרקוב. ב-22 בדצמבר 1947, ברנדל נמצאה אשמה בסלקציית אסירים שנשלחו למוות. היא הוצאה להורג בתלייה בכלא מונטלופיך ב-28 בינואר 1948. מדיה וקבצים בנושא טרזה ברנדל בוויקישיתוף
סבולץ'-סטמאר-ברג

סבולץ'-סטמאר-ברג (בהונגרית: Szabolcs-Szatmár-Bereg) הוא מחוז בחלקה הצפון-מזרחי של הונגריה. מצפון גובל המחוז בסלובקיה ובמחוז בורשוד-אבאוי-זמפלן, בצפון-מזרח הוא גובל באוקראינה, בדרום-מזרח ברומניה, ובדרום-מערב במחוז היידו-ביהר. בירת המחוז היא העיר נירג'האזה. סבולץ'-סטמאר-ברג הוא המחוז המזרחי ביותר בהונגריה. ניתן לחלק את המחוז לשני אזורים עיקריים: בחלקו המזרחי והצפוני משתרע עמק הטיסה העליון על שם נהר הטיסה הזורם דרכו, ובחלקו האחר אזור הנירשג (בהונגרית: Nyírség) על שם עצי השדר הנפוצים בו. במחוז 27 ערים, ובסך הכול 229 יישובים. גבולותיו של המחוז והמחוזות השכנים עברו שינויים תכופים לאורך השנים. הגבולות הנוכחיים נקבעו בשנת 1950 על ידי איחוד שתי מחוזות: סבולץ' וסטמאר-ברג. ב-1989 שונה שם המחוז מסבולץ'-סטמאר לשמו הנוכחי. בעקבות חוזה טריאנון הועברו חלקים ניכרים ממחוז סטמאר ההיסטורי לרומניה ורובו של מחוז ברג ההיסטורי נמצא כיום בתחומי אוקראינה. מדיה וקבצים בנושא סבולץ'-סטמאר-ברג בוויקישיתוף אתר האינטרנט הרשמי של סבולץ'-סטמאר-ברג ערך זה הוא קצרמר בנושא גאוגרפיה של הונגריה. אתם מוזמנים לתרום לוויקיפדיה ולהרחיב אותו.
ג'ואון אושאניווה

ג'ואון אושאניווה (באנגלית: Juwon Oshaniwa; נולד ב-14 בספטמבר 1990) הוא כדורגלן ניגרי המשחק בעמדת המגן השמאלי. משחק באקווה יונייטד מליגת העל הניגרית, ובעברו ערך 17 הופעות במדיה של נבחרת ניגריה. אושאניווה החל את הקריירה שלו בקווארה יונייטד, ולאחר מכן שיחק גם בלובי סטארס ובשארקס. ב-12 בספטמבר 2012 הגיע לישראל וחתם לארבע שנים במועדון ספורט אשדוד. יום למחרת ערך את הופעת הבכורה שלו בניצחון 1-2 נגד בית"ר ירושלים. ב-6 ביולי 2015 חתם בהארט אוף מידלות'יאן הסקוטית תמורת 150 אלף אירו. ב-11 בינואר 2012 ערך אושאניווה את הופעת הבכורה שלו במדי נבחרת ניגריה. אושאניווה זכה עם הנבחרת בגביע אפריקה לאומות 2013 וזומן לסגל הנבחרת לקראת מונדיאל 2014. ב-2018 חתם באקווה יונייטד מליגת העל הניגגרית. ג'ואון אושאניווה, באתר ההתאחדות לכדורגל בישראל ג'ואון אושאניווה, באתר Transfermarkt ג'ואון אושאניווה, באתר Soccerway ג'ואון אושאניווה, באתר National Football Teams ג'ואון אושאניווה, באתר FootballDatabase.eu אופירה אסייג, ‏ג'וואון אושאניוואה חתם במ.ס. אשדוד ל-4 שנים, באתר ONE‏, 12 בספטמבר 2012 יגאל ברקן ויגאל ברמן, ‏אופיר מרציאנו סיכם לעונה אחת במוסקרון, באתר ONE‏, 6 ביולי 2015 מערכת וואלה! ספורט‏, ניגריה: אג'ידה ואושאניווה בסגל המורחב למונדיאל, באתר וואלה, 7 במאי 2014 ערך זה הוא קצרמר בנושא כדורגלנים ובנושא ניגריה. אתם מוזמנים לתרום לוויקיפדיה ולהרחיב אותו.
אוסטין אג'ידה

אוגוסטין (אוסטין) אמאמצ'וקוו אג'ידה (באנגלית: Augustine Amamchukwu Ejide; נולד ב-8 באפריל 1984) הוא כדורגלן ניגרי המשחק בעמדת השוער. אג'ידה התחיל את הקריירה שלו בגאבורס אינטרנסיונל, וכבר בגיל 15 עלה לקבוצה הבוגרת. בשנת 2002 עבר לאטואל דו סאהל מתוניסיה. בשנת 2006 עבר לבסטיה מצרפת במדיה שיחק שלוש עונות. ב-17 בדצמבר 2009 הגיע לישראל וחתם בהפועל פתח תקווה. אחרי שירד עם הקבוצה לליגה הלאומית בתום עונת 2011/2012, חתם בהפועל באר שבע. בעונת 2013/2014 סיים עם הקבוצה במקום השני בליגת העל, ובעונת 2014/2015 סיים עמה במקום השלישי והגיע עמה לגמר גביע המדינה, בו ספג שישה שערים בתבוסתה של קבוצתו 2–6 למכבי תל אביב. לאחר שלוש שנים בקבוצה, שוחרר אג'ידה מהפועל באר שבע. ב-25 במאי 2017, לאחר שלא שיחק במשך שנתיים, חתם אג'ידה בהפועל חדרה, העולה החדשה לליגה הלאומית. בשל בעיית ויזה שמנעה את כניסתו לישראל, שוחרר מהקבוצה בטרם פתיחת העונה אך הצטרף בחזרה לסגל לאחר שהוסדרה האשרה בחודש נובמבר. אג'ידה הפך לשוער הראשון של הקבוצה, פתח ב-28 משחקי ליגה וסייע לקבוצה להשלים עליית ליגה שנייה ברציפות ולחזור לליגת העל לאחר 39 שנים. ב-26 ביוני 2019 האריך את חוזהו בקבוצה לעונה נוספת. ב-31 ביולי 2020 חתם בשורות היורדת הטרייה לליגה הלאומית סקציה נס ציונה. בשנת 2001 זומן אג'ידה לראשונה לסגל נבחרת ניגריה, אך הופעת הבכורה שלו הייתה רק ב-23 בינואר 2006 בניצחון 1–0 נגד גאנה. אג'ידה השתתף עם הנבחרת במונדיאל 2002, גביע אפריקה לאומות 2004, גביע אפריקה לאומות 2006, גביע אפריקה לאומות 2008, גביע אפריקה לאומות 2010, מונדיאל 2010, וזכה עם הנבחרת בגביע אפריקה לאומות 2013 ובגביע הקונפדרציות 2013. אוסטין אג'ידה, באתר ההתאחדות לכדורגל בישראל אוסטין אג'ידה, באתר Transfermarkt אוסטין אג'ידה, באתר Soccerway אוסטין אג'ידה, באתר WorldFootball.net אוסטין אג'ידה, באתר National Football Teams אוסטין אג'ידה, באתר FootballDatabase.eu שי מוגילבסקי, אוסטין אג'ידה: "יכולים להפנות לי את הגב, אני לא שופט איש", באתר ynet, 3 ביוני 2015 שי ארצי, הפועל פ"ת: מחפוד עבר בבקרה, אגידה חתם, באתר ynet, 17 בדצמבר 2010 רז זהבי, ‏הוא חוזר: אג'ידה חתם ל-3 שנים בחדרה, באתר ערוץ הספורט, 25 במאי 2017 אוסטין אג'ידה חתם לעונה נוספת בחדרה, באתר ערוץ הספורט, 26 ביוני 2019
טורון (גיל גאולוגי)

הטורון הוא הגיל השני מתור ותת-תור הקרטיקון העליון. הוא מציין תקופה שהתרחשה לפני 93.5±0.8 מיליון שנה ל-89.3±1 מיליון שנה. הטורון החל אחרי הקנומן והתרחש לפני הקוניאק. בתחילת הטורון התרחש אירוע של מחסור בחמצן שגרם להכחדה של מספר מינים. כשייך לתור הקרטיקון, גיל הטורון התאפיין במיני דינוזאורים רבים ששלטו באוויר, בים וביבשה. בישראל, שהייתה מכוסה בתקופה זו בים, שקעו סלעי משקע ואין עדויות לדינוזאורים באזור. סלעי הטורון שייכים לחבורת יהודה: בצפון הארץ שקעה תצורת בענה המורכבת בעיקר מסלע גירי עם מאובני רודיסטים, מעט דולומיט ומעט חוואר. במישור החוף ובמרכז הארץ שקעה תצורת דליה המורכבת בעיקר מחוואר ירוק עם ביטומן, מעט גיר וריבוי מאובנים. בנגב שקעו תצורות דרורים, שבטה ונצר המורכבות בעיקר מגיר, חוואר, תרכיזי צור ומעט דולומיט וגיר קירטוני. מדיה וקבצים בנושא טורון בוויקישיתוף טורון, באתר אנציקלופדיה בריטניקה (באנגלית) ערך זה הוא קצרמר בנושא גאולוגיה. אתם מוזמנים לתרום לוויקיפדיה ולהרחיב אותו.
בצק עלים

בצק עלים הוא בצק המשמש למאפים שונים, ובפרט מאפים ממולאים. הכנת בצק עלים כוללת מריחה של שכבת שומן (חמאה או מרגרינה) על שכבת בצק דקה, קיפול הבצק ושוב רידודו, וכך מספר פעמים עד שהבצק עשוי ממספר רב של שכבות שביניהן מפריד שומן. בדרך כלל מוצרי בצק העלים מקוררים היטב לפני אפייתם. אפיית בצק העלים נעשית בחום גבוה. בחלק ממוצרי בצק העלים מומלץ לפתוח את מצערת התנור, או לפתוח בדלת התנור הביתי חריץ בעזרת כף עץ, בחלק האחרון של האפייה פעולה זו מסייעת בפתיחת שכבותיו הרבות של הבצק וייבושו. יש להוריד לחום בינוני אם המאפה מתחיל להיות כהה מדי. עלה של בצק עלים, למשל לשם הכנת "נפוליאון", נאפה בהתחלה בחום גבוה ולאחר פתיחת השכבות, מיובש בחום נמוך כשהוא מכוסה בנייר אפייה. ניתן לפזר אבקת סוכר על בצק העלים באמצע האפייה, לקבלת "בצק עלים מקורמל" בעל צבע שחום ומתיקות. בורקס טארט טאטן קרמשניט שוסון או פום בצק פילו בצק פילאס בצק כרוך הרמבו של המקפיא: 40 מתכוני בצק עלים, באתר ynet, 27 באוקטובר 2013
נתן ברנד

האם התכוונתם ל... נתן ברנד (פסנתרן) נתן ברנד (איש תקשורת)
זישה לנדוי

זישה לנדוי (לנדאו) (בכתיב יידי: זישא (זישע) לאַנדוי; בכתיב לועזי: Zisha (Zishe) Landau (Landoy);‏ 1889, פלוצק, פולין - 16 בינואר 1937, ניו יורק) היה סופר, מחזאי, מתרגם ומשורר יידיש אמריקאי יליד פולין. לנדוי, יליד פלוצק, היגר לארצות הברית בשנת 1906, בגיל 18. בניו יורק היה בין מייסדי חבורת סופרי היידיש "די יונגע" ("הצעירים") שיריו הראשונים נדפסו בעיתון הפופולרי "פארווערטס". מחזהו 'הציפור הכחולה' (ביידיש: 'דער בלויער נאכטיגאל'), הוצג פעמים רבות בשנות ה-20 בפני קהלים גדולים דוברי יידיש. זישא לנדוי היה יוצר מפורסם בשנות ה-20 וה-30. קהל קוראיו כלל את יהודי אמריקה, מזרח אירופה וארגנטינה. הוא היה מיודד עם אבא שטולצנברג. לנדוי כתב ספרי שירה ביידיש, ותרגם ליידיש מספרות העולם. בין השאר תרגם יצירות של איוון גונצ'רוב, ברנרד קלרמן ועוד. אף אחת מיצירותיו לא תורגמה לעברית. פון דער וועלט: לידער דער בלויער נאכטיגאל: פיעסע, ניו יורק: 1923. ס'איז גאָרניט געשען: פיעסע אברהם טאבאטשניק, דער מאַן פון ליד: וועגן זישא לאנדוי, ניו יורק: פארלאג משה שמואל שקלארסקי, תש"א-1941. כתבי זישה לנדוי בפרויקט בן-יהודה מדיה וקבצים בנושא זישה לנדוי בוויקישיתוף היאלה לנדאו-באס, מונוגרפיה: זישה לנדוי ז"ל, מאת בתו של היוצר, כולל דיוקנו (באנגלית) יצירותיו של זישה לנדוי, בספריית אוניברסיטת פנסילבניה (באנגלית) תצלום קברו ב-Mount Carmel Cemetery, בגלנדייל שבקווינס זישה לנדוי, באתר "Find a Grave" (באנגלית) זישה לנדוי, באתר AllMusic (באנגלית) זישה לנדוי, באתר Discogs (באנגלית) זישה לנדוי, דף שער בספרייה הלאומית ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.